CELEX: 22009D0156
Language: el
Date: 2009-12-04 00:00:00
Title: Απόφαση της Μεικτής Επιτροπής του ΕΟΧ αριθ. 156/2009, της 4ης Δεκεμβρίου 2009 , για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ

11.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 62/61
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 156/2009
   της 4ης Δεκεμβρίου 2009
   για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XXI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 113/2009 της 22ας Οκτωβρίου 2009 (1).
            
         
               (2)
            
            
               Ο κανονισμός (ΕΚ) αριθ. 543/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με τις στατιστικές φυτικών προϊόντων και την κατάργηση των κανονισμών (ΕΟΚ) αριθ. 837/90 και (ΕΟΚ) αριθ. 959/93 του Συμβουλίου (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 543/2009 καταργεί, με ισχύ από την 1η Ιανουαρίου 2010, τους κανονισμούς (ΕΟΚ) αριθ. 837/90 (3) και (ΕΟΚ) αριθ. 959/93 (4), που έχουν ενσωματωθεί στη συμφωνία και οι οποίοι συνεπώς πρέπει να καταργηθούν δυνάμει της συμφωνίας με ισχύ από την 1η Ιανουαρίου 2010,
            
         ΑΠΟΦΑΣΙΖΕΙ:
   Άρθρο 1
   Το παράρτημα XXI της συμφωνίας τροποποιείται ως εξής:
   
               1)
            
            
               Τα σημεία 24 [κανονισμός (ΕΟΚ) αριθ. 837/90 του Συμβουλίου] και 24α [κανονισμός (ΕΟΚ) αριθ. 959/93 του Συμβουλίου] επαναριθμούνται ως σημεία 24α και 24αα αντίστοιχα.
            
         
               2)
            
            
               Πριν από το νέο σημείο 24α παρεμβάλλεται το ακόλουθο σημείο:
               
                           «24.
                        
                        
                           
                              32009 R 0543: Κανονισμός (ΕΚ) αριθ. 543/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με τις στατιστικές φυτικών προϊόντων και την κατάργηση των κανονισμών (ΕΟΚ) αριθ. 837/90 και (ΕΟΚ) αριθ. 959/93 του Συμβουλίου (ΕΕ L 167 της 29.6.2009, σ. 1).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           Το Λιχτενστάιν εξαιρείται από την υποχρέωση συγκέντρωσης των στοιχείων που απαιτούνται δυνάμει του κανονισμού.».
                        
                     
         
               3)
            
            
               Το κείμενο των νέων σημείων 24α [κανονισμός (ΕΟΚ) αριθ. 837/90 του Συμβουλίου] και 24αα [κανονισμός (ΕΟΚ) αριθ. 959/93 του Συμβουλίου] διαγράφονται με ισχύ από την 1η Ιανουαρίου 2010.
            
         Άρθρο 2
   Τα κείμενα του κανονισμού (ΕΚ) αριθ. 543/2009 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 5 Δεκεμβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 4 Δεκεμβρίου 2009.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
      
   
   
      (1)  ΕΕ L 334 της 17.12.2009, σ. 15.
   
      (2)  ΕΕ L 167 της 29.6.2009, σ. 1.
   
      (3)  ΕΕ L 88 της 3.4.1990, σ. 1.
   
      (4)  ΕΕ L 98 της 24.4.1993, σ. 1.
   
      (5)  Δεν έχουν αναφερθεί συνταγματικές απαιτήσεις.